Слова верацяя – фіна-вугорскае. Яго паходжанне і значэнне даследаваў археолаг Міхась Чарняўскі (1938-2013). Дакладны пераклад на беларускую мову азначае “высокі бераг”. Толькі ў даўнія часіны меўся на ўвазе высокі бераг возера, а не гара сярод балота. У нашай жа мясцовасці атрымліваецца наадварот. Для свайго артыкулу пра верацеі Міхась Чарняўскі нават склаў карту верацей Беларусі.